**EURAN KANOOTTIKLUBI RY**

**JÄSENOPAS**

SISÄLLYSLUETTELO

1. Jäsenyys

1.1. Liittyminen

1.2. Jäsen- ja muut hinnat

1.3. Jäsenedut

1.4. Jäsenen vastuu

1.4. Seurasta eroaminen

1.5. Seurasta erottaminen

2. Seuran tukikohdat

2.1. Melontapaviljonki

2.2. Järvivaja

3. Seuran kalusto

4. Kaluston käyttö ja melomaan lähtö

5. Kaluston varaaminen pidemmille retkille

6. Kaluston käyttö ei-jäsenillä

6.1. Kaverimelotus jäsenen seurassa

6.2. Melontaa eri ryhmille

7. Tapahtumat ja niistä tiedottaminen

8. Palkitseminen  
9. Yhteystiedot

1. Jäsenyys

1.1. Liittyminen

Suositus on, että seuran aktiivijäsenet olisivat melontataitoisia. Melontataidon voi osoittaa käymällä seuran järjestämän kurssin tai osoittamalla sen käytännön kokeella. Turvallisuussyistä myös uimataito on välttämätön.

Jäseneksi liittyminen tehdään täyttämällä jäsenhakemus. Jäsenhakemus

täytetään ensisijaisesti seuran nettisivuilla. Yhdistyksen johtokunta hyväksyy jäsenet ja hyväksymisen jälkeen maksetaan liittymis- ja jäsenmaksu.

Aktiivijäsenyyksiä on kahdentyyppisiä: **aikuisjäsenyys** ja **nuorisojäsenyys.**

Alle 12-vuotiaat lapset voivat käydä melomassa vanhempien kanssa maksutta. Kun nuori täyttää 18 vuotta, on hänen hankittava aikuisjäsenyys.

Tämän tyyppisessä muutoksessa ei nuoren tarvitse maksaa liittymismaksua, sillä jäsenyys jatkuu katkeamattomana.

Seuraan liityttäessä on maksettava liittymismaksu. Mikä jäsen ei maksa yhtenä vuotena jäsenmaksua, ei hänen tarvitse maksaa liittymismaksua liityttyään uudelleen seuraan. Jos seurasta ero on kestänyt kauemmin kuin vuoden, on liittymismaksu maksettava aina liityttäessä seuraan uudelleen.

Jäsenrekisteriä hoitaa rahastonhoitaja Kirsi-Marja Lähteenoja, ja mahdolliset osoitteenmuutokset on ilmoitettava välittömästi hänelle, kuten myös seurasta eroaminen. Melonta- ja soutuliiton julkaiseman lehteen liittyvät osoitteenmuutokset tehdään suoraan lehden toimitukseen.

Kun jäsenmaksu on maksettu, saa jäsen avaimen, jolla pääsee

Järvi- ja jokivajalle. Avaimen saa panttia vastaan kalustovastaavalta Petri Kulmalalta. Jäsenet perehdytetään vajasääntöihin, joita tulee noudattaa. Avain on palautettava välittömästi seurasta erotessa, jolloin pantti maksetaan takaisin.

1.2. Jäsen- ja muut hinnat

Seuran vuosikokous on vahvistaa vuosittain seuraavat jäsenhinnat:

- Aikuisjäsenen jäsenmaksu

- Nuorisojäsenen liittymismaksu

- Aikuisjäsenen liittymismaksu

- Melonta- ja Soutuliiton julkaisema lehti seuran kautta tilattuna

Muut hinnat:

- kanoottien säilytys seuran tiloissa e/vuosi

- kaverimelonta (vain jäsenen seurassa!)

- retkikajakin käyttö yli 2 vrk:n retkillä (muilla kuin EKK:n järjestämillä) euroa/pvä/jäsen. (alle 2 vrk kestävistä kajakin käytöstä ei tarvitse maksaa erikseen)

- kajakin kuljetuskärryn käyttö

Hinnat ilmoitetaan vuosittain seuran nettisivuilla ja melontavajojen ilmoitustauluilla.

1.3. Jäsenedut

Seuran jäsenet saavat käyttöoikeuden melontaseuran retkikaluston käyttöön. Jäsenillä on mahdollisuus osallistua seuran järjestämille retkille ja melontailtoihin sekä muihin aktiviteetteihin.

Jäsenet saavat oikeuden säilyttää kanoottejaan seuran tiloissa maksamalla voimassa olevan vuositaksan. Huom. Tilaa on rajallisesti.

Euran Kanoottiklubi kuuluu Melonta- ja Soutuliittoon, jonka kautta on tarjolla erilaisia kouluttautumismahdollisuuksia. Seuran jäsenet saavat tilata myös Melonta- ja Soutuliiton jäsenlehden alennuksella.

1.4. Jäsenen vastuu

Liittymällä Euran Kanoottiklubiin henkilö sitoutuu noudattamaan seuran

sääntöjä sekä toimimaan seuran muun ohjeistuksen (jäsenopas) ja hyvien

käytöstapojen mukaan.

Seurassa noudatetaan ”reilun pelin sääntöjä” muita henkilöitä kohtaan sekä pidetään seuran kalusto ja tilat siisteinä.

Jäsen on velvollinen ilmoittamaan kalustovastaavalle tai sihteerille, mikäli kalustoa rikkoutuu tai sen epäillään rikkoutuneen. Ilmoitusvelvollisuus on myös tilanteissa, joissa vajoissa menee kiinteää omaisuutta rikki. Seuran kalusto on vakuutettu seuran toimesta.

***Jäsenen vastuulla on lukita ovet, kun vajalta lähdetään melomaan. Ovia ei saa pitää auki lukosta edes vähän aikaa, mikäli vajan piha-alueella ei ole muita jäseniä***.

1.4. Seurasta eroaminen

Sääntöjen mukaisesti seurasta erotaan ilmoittamalla siitä kirjallisesti seuran johtokunnalle tai ilmoittamalla siitä suullisesti seuran kokouksessa. Eroava on velvollinen suorittamaan maksunsa vuoden loppuun

saakka, joka tarkoittaa että jäsen- tai muita maksuja ei palauteta. Eroamisesta on ilmoitettava aina johtokunnalle. Pelkästään jäsenmaksun maksamatta jättäminen ei riitä eroilmoitukseksi. Kun jäsen eroaa seurasta, on

melontavajojen avain palautettava / sen palautuksesta sovittava välittömästi Petri Kulmalan kanssa.

1.5. Seurasta erottaminen

Seurasta voidaan erottaa mm. mikäli jäsenmaksua ei hoideta, jäsen esiintyy urheiluhengen vastaisesti tai toimii törkeästi vastoin urheilun eettisiä periaatteita. Erottamista on käsitelty tarkemmin sääntöjen luvussa 7.

2. Seuran tukikohdat

2.1. Jokivaja

Jokivaja sijaitsee Euran keskustassa ns.

Pikkupirtin (Eurantie 20) takana. Jokivaja on Euran kunnan

omistuksessa. Jokivajan alakerrasta löytyy kajakin ja melontaliivien säilytystila (keskellä rakennusta). WC ei ole käytössä. Ylemmässä kerroksessa ovat kokous-, majoitus- ja keittiötilat. Seuran kalustoa säilytetään sekä Jokivajalla (Oasis kajakit) että Järvivajalla (retkikajakit). Kurssitoimintaa hoidetaan pääasiassa Järvivajalla.

Melontaliivejä ja aukkopeitteitä säilytetään molemmissa vajoissa.

Alueella oleskelu on sallittu vain seuran jäsenille (ja mahdollisesti heidän seurassaan oleville).

2.2. Järvivaja

Järvivaja sijaitsee Pyhäjärvellä aivan Eurajoen suulla, Pähkinöstöntie 46. Järvivaja on tullut vuodesta 2017 alkaen yksin seuran hallintaan. Seura kunnosti järvivajasta vuoden 2017 aikana turvallisen ja käytännöllisen melontatukikohdan Pyhäjärvellä tapahtuvan toiminnan tarpeisiin.

Järvivajaan pätevät samat käyttäytymis- ja kaluston säilytykseen liittyvät säännöt kuin on todettu Jokivajan osalta.

3. Seuran kalusto

Molemmilla vajoilla on sekä seuran omia että yksityisten henkilöiden omistamia kajakkeja. Seuran jäsenet voivat käyttää ainoastaan seuran kalustoon kuuluvia kajakkeja. Yksityisiä kajakkeja ei saa käyttää edes lyhyttä aikaa ilman omistajan lupaa. Euran Kanoottiklubin kajakit on merkattu mustalla tussilla EKK- logolla tai –nimellä.

Seuran molemmissa toimipaikoissa pyritään säilyttämään yksityiset ja seuran kalusto erikseen. Pääsääntö Jokivajalla on, että seuran kajakit ovat ovelta katsottaessa oikealla puolella. Vasemmalla (ns. Kauttuan puolella) on jäsenten säilytyksessä olevia kanootteja sekä seuran kilpa- ja nuorisokalustoa, jonka käytöstä on sovittava erikseen. Nuorten kilpakalusto on tarkoitettu vain nuorten käyttöön, joten aikuiset eivät käyttää niitä edes kokeilumielessä (kajakin saattavat vahingoittua tästä).

***Nuoriso ja kilpakalusto on lainattavissa vain seuran edustusmelojille***.

Melat löytyvät kajakin säilytysvajasta omalta paikaltaan. Nuorison kilpakäyttöön tarkoitetut melat ovat käytettävissä erikseen sovittaessa.

Pääosa seuran kalustosta on muovisia Oasis-kajakkeja, jotka eivät ole kiikkeriä ja soveltuvat hyvin mm. aloittelijoille. Järvivajalla on lisäksi muutamia muovisia retkikajakkeja.

4. Ohjeita kaluston käyttöön ja melonnan turvallisuuteen

Seuran kalustoa on kohdeltava hyvin, ja käytössä on huomioitava aina myös

seuraava käyttäjä. Ennen kuin lähdet melomaan, tarkista että kajakki ja muut välineet ovat kunnossa. Mikäli epäilet kaluston rikkoontuneen, ole heti yhteydessä kalustovastaavaan Jarmo Väkipartaan.

Turvallisuussyistä tulee käyttää aina pelastusliivejä. Jos melot yksin, on aina hyvä kertoa minne menet ja kauanko sinulla on tarkoitus meloa. Jos melot yksin, veden varaan joutuessa tulee pysyä rauhallisena ja uida (varusteiden kanssa) lähimpään rantaan tai nousta takaisin kajakkiin kaatumispaikassa. Kaatumista on hyvä harjoitella, jotta kaatumista ei pelätä. Turvallisuussyistä suosittelemme melontaa aina ryhmässä (erityisesti haastavammissa olosuhteissa), jotta melontakaveri voi tarvittaessa auttaa veden varaan joutuessa. Kannattaa huomioida, että rannan läheisyydessä melominen on huomattavasti turvallisempaa kuin keskellä järveä melonta. Tämän merkitys korostuu erityisesti kylmillä keleillä melottaessa.

Ennen kuin lähdet melomaan, kannattaa varmistaa varausvihosta, ettei kalustoa ole varattu. Mikäli seura järjestää kursseja tai koululaismelontoja ja kajakit ovat varattu etukäteen, on etuoikeus käyttöön luonnollisesti kajakin varanneilla.

Melonnan jälkeen kukin meloja on velvollinen siivoamaan ja kuivaamaan (myös sisäpuolelta) kanoottinsa huolellisesti ja toimittamaan sen takaisin sille varatulle säilytyspaikalle.

***Kun käyt melomassa, merkitse melontavihkoon*** (kajakkivajassa pöydässä)

päivämäärä ja nimesi. Ajoittain seura pyytää myös sisäiseen seurantaan myös muita tietoja, seuraa tämän tiimoilta säilytysvajan ilmoitustaulua.

Järvivajalla tulee kaikkien melojien kirjata lähtö- ja paluuaika sekä käytössä oleva kalusto, seuran kanootit numerolla/oma.

5. Kaluston varaaminen pidemmille retkille

Jäsenellä on käyttöoikeus seuran retkikalustoon. Pääsääntö on, että jäsen saa käyttää haluamaansa seuran kajakkia(ei kilpakajakkeja), mikäli siihen ei ole varausta.

Lähtökohtaisesti kajakkia on käytettävä melontapaviljongilla tai järvivajalla, mutta kajakkia on mahdollista käyttää erikseen sovittaessa muualla. Eli jos jäsen haluaa lähteä muualle esim. retkelle, saa seuran kajakin lainaan, mikäli siitä ilmoittaa sovitulla tavalla:

Mikäli haluat lainata seuran kalustoa muualla melottavaksi tai pidemmäksi

aikaa kuin päiväksi, on kajakki varattava etukäteen. Merkitse lainasi (nimesi, puh.nro, kajakki+ mahd. muut varusteet, lainauksen ajankohta) varausvihkoon. Varmuuden vuoksi kannattaa laittaa lisäksi kajakkiin lappu lainauksesta, näin ollen kajakki on todennäköisemmin paikallaan lainauksen alkaessa. Pääsääntönä on, että kajakin voi lainata korkeintaan kahdeksi päiväksi. Yli kahden päivän lainauksista seura veloittaa voimassa olevan taksan mukaisen maksun /pvä/kajakki. Yksi jäsen voi lainata vain yhden kajakin, väärinkäyttö johtaa johtokunnan toimenpiteisiin!

Useamman päivän kestävistä lainauksista on sovittava aina etukäteen, jotta seuran omaan toimintaan (harjoituksiin, kursseihin tai retkiin) on tarvittaessa riittävästi kajakkeja. Kannattaa huomioida, että mikäli seuralla on kurssi tms. tapahtuma, on seuralla oikeus peruuttaa varaus. Tästä ilmoitetaan varaajalle aina mahdollisimman hyvissä ajoin.

6. Kaluston käyttö ei-jäsenillä

6.1. Kaverimelonta jäsenen seurassa

Seuran kajakit ovat tarkoitettu jäsenten käyttöön. Näin ollen ns. ILMAINEN KAVERIMELONTATUS ON KIELLETTY. Seuran ulkopuoliset henkilöt eivät siis saa käyttää kalustoa ilman asianmukaista korvausta. Kaverimelotuksesta on maksettava voimassa olevan taksan mukainen maksu /hlö seuran tilille (FI 64 5023 0120 0021 77). Mikäli kyseessä on yleiset harjoitukset, voi maksun suorittaa käteisellä myös ohjaajalle. Muista, että myös kaverin on merkittävä nimi melontavihkoon. Muista, että seura ei ole vastuussa kaverimelotuksesta ja mahdollisista kaluston rikkoutumisista tms.

6.2. Melontaa eri ryhmille

EKK vuokraa kalustoa yksittäisille, seuran ulkopuolisille henkilöille. Seura tarjoaa sovittaessa melontamahdollisuuksia, - koulutuksia ja tilaisuuksia eri ryhmille joki- ja järvivajalla. Johtokunta käsittelee ja tekee tarjouksen jokaiselle ryhmälle erikseen. Tarjoukseen vaikuttaa melonnan kesto ja sisältö, ohjaajien lukumäärä ja mahdollisesti ajankohta. Ota rohkeasti yhteyttä sihteeriin.

7. Tapahtumat ja niistä tiedottaminen

Tapahtumista kerrotaan ensisijaisesti seuran netti- ja Facebook

sivuilla. Lisäksi tapahtumista ilmoitetaan seuran ilmoitustaululla sekä Alasatakunta-lehdessä.

8. Palkitseminen

Seuralla on kiertopalkinto, jonka saajasta seuran johtokunta päättää vuosittain. Palkinto voidaan antaa SM- tason kilpailuissa menestyneelle seuraa edustaneelle urheilijalletai muutoin melontatoiminnassa ansioituneelle henkilölle

.

Seura voi palkita myös muita kilpailuissa menestyneitä, seuraa edustaneita jäseniään johtokunnan harkinnan mukaan.

9. Yhteystiedot

Y-tunnus 2010850-2

Tilinumero: Euran OP FI64 5023 0120 002177

Seuran posti:

Euran Kanoottiklubi ry

c/o Kirsi-Marja Lähteenoja

Inkimäentie 55, 27510 Eura

Jäsenasiat: Kirsi-Marja Lähteenoja: kirsi.lahteenoja@gmail.com puh: 0400998867

Hallitus:

Puheenjohtaja Petri Kulmala, email: petrit.kulmala@dnainternet.net, puh: 0500590089

Varapuheenjohtaja Marja Kares-Oksman, email: avecmarja@gmail.com, puh: 0442429222

Sihteeri sovitaan erikseen

Rahastonhoitaja: Kirsi-Marja Lähteenoja: kirsi.lahteenoja@gmail.com puh: 0400998867

Jussi Vallin, email: helmisetti@gmail.com, puh: 050 534 9270

Kari Salo, email: [karij.salo@gmail.com](mailto:karij.salo@gmail.com), puh: 040045616